EkBass/fiwiki-20250220-pages-articles huggingface dataset:
Journal of Applied Physics

Journal of Applied Physics on tieteellinen julkaisusarja, jota julkaisee American Institute of Physics. Julkaisusarjassa julkaistaan tutkimuksia sovelletun fysiikan alan ilmiöistä, jotka mahdollistavat modernin teknologian, menemättä kuitenkaan itse teknologiaan ja tehden eron puhtaaseen perustutkimukseen. Thomson Reutersin (nyk. Clarivate Analytics) Journal Citation Reportsin laskelmien mukaan lehden vaikuttavuuskerroin oli 2,201 vuonna 2008. Vuosittain lehdestä ilmestyy 24 numeroa, mutta sisältöä julkaistaan internetissä päivittäin. ==Lähteet== Luokka:Yhdysvaltalaiset tiedelehdet Luokka:Fysiikkalehdet
Merkelin hallitus

Merkelin hallitus voi viitata seuraaviin hallituksiin, joissa Angela Merkel oli liittokansleri: * Merkelin I hallitus, 22. marraskuuta 2005 – 28. lokakuuta 2009 * Merkelin II hallitus, 28. lokakuuta 2009 – 17. joulukuuta 2013 * Merkelin III hallitus, 17. joulukuuta 2013 – 14. maaliskuuta 2018 * Merkelin IV hallitus, 14. maaliskuuta 2018 – 8. joulukuuta 2021
Tuottajain Maito

Osuuskunta Tuottajain Maito on noin tuhannen maidontuottajan omistama osuuskunta. Se on vuodesta 1992 alkaen toiminut maidonhankintaosuuskuntana toimittaen omistajiensa tuottaman maidon Valio Oy:lle jalostettavaksi. Tuottajain Maito omistaa Valiosta noin neljäsosan. ==Historia== Tuottajain Maidon toiminta alkoi vuonna 1955, kun kolmen uusimaalaisen meijerin, Myrskylän osuusmeijerin, Orimattilan osuusmeijerin ja Pakaan Maidonmyyntiosuuskunnan, toiminta siirtyi Oy Tuottajain Maito - Producenternas Mjölk Ab:lle. Seuraavina vuosikymmeninä, vuoteen 1992 mennessä, useat kymmenet uusimaalaiset, hämäläiset, päijäthämäläiset ja kymenlaaksolaiset osuusmeijerit yhdistyivät Tuottajain Maitoon tai alkoivat toimittaa maitoa Tuottajain Maidolle.http://digi.kirjastot.fi/items/show/122695http://www.tuottajainmaito.fi/osuuskunta/historia.html Makeutettujen hedelmä- ja marjajogurttien suosion Suomessa aloittivat vuonna 1968 Tuottajain Maidon Riihimäen meijerin valmistamanat Herajoen jogurtit. Tuottajain Maidon ensimmäinen toimitusjohtaja, vuodesta 1955 aina vuoteen 1976 asti, oli maanviljelysneuvos Pekka Liljendahl. Hänen jälkeensä toinen pitkäaikainen toimitusjohtaja vuoteen 1991 asti oli kauppaneuvoksen arvonimen saanut Jukka R. Heino. Viitattu 17.12.2022. ==Lähteet== == Aiheesta muualla == * Oy Tuottajain Maito (Pörssitiedon yhtiöesitys) Luokka:Suomen entiset meijerit Luokka:Suomalaiset osuuskunnat
Physics Reports

Physics Reports on tieteellinen julkaisusarja, jota julkaisee Elsevier osana Physics Letters -lehtisarjaa. Lehti on suunnattu kaikille fyysikoille, ja siinä julkaistaan koosteita fysiikan alan tutkimuksista. Julkaisujen on tarkoitus olla niin yleispätevä, että myös muut kuin kyseisen erityisalan asiantuntijat voivat ymmärtää artikkelin pääkohdat. Lehden vaikuttavuuskerroin oli 18,522 vuonna 2008. ==Lähteet== Luokka:Fysiikkalehdet
Støvla

Støvla on Skandeihin kuuluva vuori Moskenesin kunnassa, Norjan Lofooteilla. Se sijaitsee Trolldalsvatnetin, Stuvdalsvatnetin ja Fjerdedalsvatnetin järvien välissä. Sen korkein kohta on 824 metriä merenpinnan tasoa ylempänä. == Lähteet == Luokka:Moskenes Luokka:Nordlandin läänin vuoret Luokka:Skandit
Hermannsdalstinden

Hermannsdalstinden on Skandeihin kuuluva vuorenhuippu Moskenesin kunnassa, Norjan Lofooteilla. Se sijaitsee Krokvatnetin, Litlforsvatnetin ja Kringeldalsvatnetin järvien ja Saubuktan lahden välissä. Sen korkeus merenpinnan tasosta on 1 029 metriä. == Lähteet == Luokka:Moskenes Luokka:Nordlandin läänin vuoret Luokka:Skandit
Felix Rodriguez (muusikko)

Felix Rodriguez on ruotsalaisen The Sounds -yhtyeen kitaristi. The Sounds syntyi, kun Rodriguez ja hänen lapsuudenystävänsä Johan Bengtsson päättivät perustaa yhtyeen lukiokavereidensa kanssa. Luokka:Ruotsalaiset kitaristit Luokka:Syntymävuosi puuttuu Luokka:Elävät henkilöt
Rostadtindan

Rostadtindan on Skandeihin kuuluva monihuippuinen vuori Moskenesin kunnassa, Norjan Lofooteilla. Huiput sijaitsevat Kjerkfjordenin ja Vorfjordenin välissä. Korkein huippu on 767 metriä merenpinnan tasoa ylempänä. == Lähteet == Luokka:Moskenes Luokka:Nordlandin läänin vuoret Luokka:Skandit
Crossing the Rubicon (The Soundsin albumi)

Crossing the Rubicon on ruotsalaisen The Sounds -yhtyeen kolmas studioalbumi. Se julkaistiin 2. kesäkuuta 2009 levymerkillä Arnioki Records. Albumilta julkaistiin kaksi singleä, ”No One Sleeps When I’m Awake” maailmanlaajuisesti iTunesissa 17. huhtikuuta 2009 sekä ”Beatbox” 12. tammikuuta 2010 yksinoikeudella iTunesissa. Albumi debytoi Suomen virallisen listan neljännellä sijalla. == Kappaleet == # # # # # # # # # # # # == Arvostelut == * Metacritic: 57/100Metacritic: Crossing the Rubicon by The Sounds * Allmusic: Allmusic review * Rolling Stone: Rolling Stone: Album review * Pitchfork Media: 3.7/10Pitchfork Media: Album review == Lähteet == Luokka:The Soundsin albumit Luokka:Vuoden 2009 albumit
Mihail Kornijenko

Mihail Kornijenko (s. 15. huhtikuuta 1960 Syzran) on venäläinen kosmonautti. Kornijenko on vuonna 1965 lento-onnettomuudessa kuolleen sotilaslentäjän poika. Kornijenko on naimisissa lääkäri Irina Kornijenkon kanssa. Perheessä on aikuinen tytär. Hän valmistui ylioppilaaksi vuonna 1977. Kornijenko oli vuosina 1978–1980 asevelvollisena laskuvarjojääkärinä (alikersantti) Neuvostoliiton asevoimissa. Vuodet 1981–1987 Kornijenko opiskeli koneinsinööriksi Moskovan ilmailuinstituutissa samaan aikaan, kun työskenteli Moskovan miliisissä. Vuonna 1986 hän siirtyi rakettimoottorien suunnittelutoimistoon, jolloin hän toimi Baikonurin kosmodromilla vuoteen 1991 asti. Vuodet 1991–1995 hän toimi eri osakeyhtiöiden palveluksessa. Lokakuussa 1995 hän siirtyi Energija-yhtiöön, jossa hän toimi kosmonauttien koulutuksen teknisenä tukena. Hänet valittiin kosmonauttikoulutukseen vuonna 1998. Vuonna 1999 alkoi hänen ISS-avaruusasemakoulutuksensa. Hän oli ISS miehistön 8 ja 15 varamiehistössä. 2\. huhtikuuta 2010 hänet laukaistiin lennolla Sojuz TMA-18 kansainväliselle ISS-avaruusasemalle liittymään sen miehistön jäseneksi. Hän palasi Maahan Sojuz TMA-18:lla 25. syyskuuta 2010. Vuosina 2015 ja 2016 Kornijenko vietti ISS:llä vuoden yhtä mittaa osana ISS year long missionia. ==Lähteet== * NASA JCC == Aiheesta muualla == Luokka:Venäläiset avaruuslentäjät Luokka:Vuonna 1960 syntyneet Luokka:Elävät henkilöt
Salò

Salò on kaupunki ja kunta Brescian maakunnassa Lombardiassa Pohjois-Italiassa Gardajärven rannallaMapquest SalònlahdessaSalò, Tietosanakirja. Osa 8, palsta 668. Tietosanakirja-osakeyhtiö 1917. Salò sai kaupungin arvon kuninkaallisella asetuksella 15. joulukuuta 1860. Kaupungissa oli heinäkuussa 2023 asukkaita 10 352. Vuonna 1901 asukasluku oli 5 098. Lähistöllä on Gardone Riviera -niminen pikkukaupunki, joka on suosittu lomakeskus. == Historiaa == Salò on perustettu Rooman valtakunnan aikana nimellä Pagus Salodium, ja keskiajalla siitä tuli milanolaisen Viscontin suvun vahva alue. Vuonna 1440 kaupunki joutui Venetsian tasavallan valtaan. Salòn luona ranskalaiset voittivat 3. elokuuta 1796 itävaltalaiset. Vuosina 1943–1945 Salò oli Benito Mussoliniin johtaman Saksan nukkevaltion, Italian sosiaalisen tasavallan eli Salòn tasavallan pääkaupunki. ==Nähtävyyksiä== * Salòn katedraali eli Duomo di Salò (katedraali), rakennettu uudelleen myöhäisgoottilaiseen tyyliin 1400-luvulla. Siinä on merkittävä renessanssityylinen portaali, Zenone Veronesen maalauksia 1500-luvulta, Paolo Venezianon koulukunnan polyptyykki ja Romaninon maalaus Madonna ja pyhimykset. *Palazzo della Magnifica Patria ("Uljaan isänmaan palatsi", 1500-luku). Palatsissa on Azure Ribbonin historiallinen museo, renessanssin historian, Italian siirtomaasotien, Espanjan sisällissodan ja fasismin vastarintaliikkeen asiakirjojen näyttely * Kaupungintalossa on arkeologinen museo, jossa on muinaisesta Salodiumista tehtyjä löytöjä. Chiesa di S Maria Annunciata - Salò (Foto Luca Giarelli).jpg|Duomon pääsisäänkäynti Salo002.jpg|Salòn satama Salo001.jpg|Salònlahti (Golfo di Salò) Colonna salo.jpg|Salòssa oleva pylväs, jossa on Venetsian symboli Markuksen siivekäs leijona ==Lähteet== ==Aiheesta muualla== *Mapquest - Salò Luokka:Lombardian kaupungit Luokka:Brescian maakunnan kunnat Luokka:Entiset pääkaupungit
Hepatorenaalinen oireyhtymä

Hepatorenaalinen oireyhtymä (HRS) on tila, jossa munuaiset äkisti pettävät vaikean maksavaurion takia. Se on yleinen komplikaatio kirroosin loppuvaiheessa, ja siihen liittyy erittäin korkea kuolleisuus. Joskus oireyhtymä voi iskeä myös henkilöön, joka kärsii akuutista maksan vajaatoiminnasta tai alkoholihepatiitistaHepatorenaalinen syndrooma . Hoitona on maksansiirto, jonka usein estävät kontraindikaatiot ja potilaan hyvin lyhyt elinajanodote. Jo vuonna 1877 Friedrich Theodor von Frerichs raportoi oliguriasta potilailla, joilla oli askites. Termiä "hepatorenaalinen syndrooma" käytettiin ensi kertaa 1939.Hepatorenal Syndrome == Katso myös == * Munuaisten vajaatoiminta == Lähteet == Luokka:Maksan sairaudet Luokka:Munuaissairaudet Luokka:Alkoholismi Luokka:Oireyhtymät
Demokraatit (Grönlanti)

Demokraatit (, lyh. D) on grönlantilainen liberaali ja unionistinen poliittinen puolue. Poliittiselta kirjoltaan puolue edustaa keskustaa ja istuukin Keskiryhmässä. Vuosina 2007–2012 puolue teki yhteistyötä Manner- Tanskan Konservatiivisen kansanpuolueen kanssa. Tämän jälkeen Demokraatit on ollut lähempänä Radikaali Venstreä. Demokraatit ei suoraan vastusta Grönlannin itsenäistymistä, mutta eivät myöskään halua asettaa sille mitään tiettyä tavoiteajankohtaa. Tärkeämpää on saada yhä enenevässä määrin autonomiaa, jonka avulla itsenäistymisprosessi voidaan joskus tulevaisuudessa hoitaa siististi ja kestävästi.. Puolue pyrkii myös siihen, että Grönlanti tiivistää yhteistyötään EU:n kanssa, mutta saaren liittymisestä unioniin tulisi järjestää kansanäänestys. Demokraatit kannattaa Grönlannin parlamentin jäsenten lukumäärän vähentämistä nykyisestä 31:stä edustajasta. Heidän mukaansa poliitikkojen tulisi näyttää esimerkkiä kuluja karsimalla ja nykyisellään edustus kansalaisten lukumäärää kohti on enemmän kuin tarpeeksi. == Lähteet == == Aiheesta muualla == * Demokraatit Luokka:Grönlannin puolueet Luokka:Liberaalit puolueet
Swan Songs

__NOTOC__ Swan Songs on Hollywood Undeadin debyyttialbumi, joka sisältää 14 kappaletta. Albumi julkaistiin Yhdysvalloissa 2. syyskuuta 2008 ja Isossa- Britanniassa sekä Saksassa vuoden 2009 kesällä. Alun perin albumi piti julkaista jo vuonna 2007, kun yhtyeellä oli sopimus MySpace Records -levy- yhtiön kanssa, mutta levy-yhtiö halusi poistaa ja sensuroida joitakin kappaleita albumilta mihin yhtye ei suostunut. Hollywood Undead löysi 2008 loppupuolella A&M;/Octone-nimisen levy-yhtiön, joka oli valmis julkaisemaan heidän albuminsa ilman sensurointia. Heti ensimmäisellä viikolla albumia myytiin 21 000 kopiota. == Kappaleet == #Undead #Sell Your Soul #Everywhere I Go #No Other Place #No.5 #Young #Black Dahlia #This Love, This Hate #Bottle and a Gun #California #City #The Diary #Pimpin’ #Paradise Lost === Ison- Britannian, Japanin & iTunesin painos === # * Pain === Indie Store Edition === # * The Loss === Smartpunk Edition === # * The Natives === Hot Topic Edition ja UK & Japanese Edition === # * Knife Called Lust == Arvostelut == * Allmusic: Allmusic review * Imperiumi: 8½/10 == Lähteet == Luokka:Vuoden 2008 esikoisalbumit Luokka:Hollywood Undeadin albumit Luokka:Don Gilmoren tuottamat albumit
Spirometria

Spirometriassa mitataan keuhkojen hengityskapasiteettia. Mittausta käytetään astman ja keuhkoahtaumataudin kaltaisten keuhkosairauksien tutkimiseen ja hoitovasteen seurantaan. Spirometriatutkimuksen aikana tutkittava suorittaa muutamia syviä ja voimakkaita uloshengityksiä spirometrialaitteen suukappaleeseen. Laitteisto mittaa virtauksesta muun muassa uloshengitetyn ilman tilavuuden ja virtausnopeuden.Therapia Fennica, Keuhkojen tutkimus == Lähteet == == Aiheesta muualla == Luokka:Hengitys Luokka:Seulonnan keskeiset artikkelit
Acadiana

Acadiana (ranskaksi l'Acadiane) tarkoittaa ranskankielistä aluetta Louisianan osavaltion etelärannikolla. Alueen väkiluku oli vuoden 2000 väestönlaskennassa 1 352 646 ja pinta-ala 37 746 km². Se käsittää 22 Louisianan kaikkiaan 64 piirikunnasta ja sen lisäksi muita alueita, joihin on levinnyt sama kulttuuriperinne. Nimi sai virallisen aseman vuonna 1971.Craig Mergist, Acadiana: The region, the word, the heritage, Lafayette Convention & Visitors Commission ==Väestö== Acadianan asukkaista osa on alkuperältään cadien-nimeä kantaneiden ranskankielisten siirtolaisten jälkeläisiä. He olivat kotoisin Acadiesta, johon kuului alueita Kanadan länsirannikolla, tarkemmin New Brunswickissa, Nova Scotiassa ja Prinssi Edwardin saarella sekä Québecin lähiseutuja ja Mainen osavaltiossa sijaitsevan Saint John -joen varrella. Tämä väestö puhui kieltä, jota kutsutaan acadien-ranskaksi ja asettui 1700-luvun puolivälissä Louisianan etelärannikolle nykyisen Acadianan alueelle. Acadialaiset (cadiens) muodostavat nykyisin suurimman osan Acadianan asukkaista ja heidän kulttuurinsa dominoi muita alueen perinteitä. Acadianassa asuu kuitenkin väestöä, joka ei ole kulttuuriltaan acadialaista, eikä puhu cajunranskaa eikä ole acadialaisten jälkeläisiä. Acadianassa asuu useita intiaaniheimoja ja moninaista syntyperää edustavia Louisianan kreoleja sekä seudulle jo ennen cajuneja asettuneiden saksalaisten siirtolaisten jälkeläisiä. Viime vuosina alueelle on asettunut myös pakolaisia useista Kaakkois-Aasian maista, erityisesti Laosista, Vietnamista ja Kambodžasta. He ovat vaikuttaneet merkittävästi alueen kalastusteollisuuteen. ==Lippu== Acadianan lippu sai Louisianan osavaltionhallituksen virallisen hyväksynnän vuonna 1974. Lipun piirsi vuonna 1965 professori Thomas J. Arceneaux.Acadian Genealogy Homepage: Historical Flags Sen kolme heraldista liljaa sinisellä pohjalla edustavat Acadianan ranskalaista perinnettä. Kultainen tähti valkealla pohjalla on Acadianan suojeluspyhimyksen, taivaaseen astuvan Marian (Notre-Dame-de-l'Assomption) tunnus; tähti muistuttaa myös seudun asukkaiden aktiivisesta osallistumisesta Amerikan vallankumoukseen Louisianan espanjalaisen kuvernöörin johdolla. Kultainen torni punaisella pohjalla edustaa Espanjaa, joka hallitsi aluetta acadialaisten saapuessa sinne. == Lähteet == Luokka:Louisianan maantiede
Akuutti maksan vajaatoiminta

Akuutti maksan vajaatoiminta on maksan toiminnan äkillinen pettäminen, joka on usein maksansiirron syy. Akuutin vajaatoiminnan aiheuttajia voivat olla myrkytykset (mm. parasetamolin yliannostus, myrkylliset sienetMaksan akuutin vajaatoiminnan parantuneet hoitomahdollisuudet), jotkin luontaistuotteet ja eräät sairaudet, kuten Wilsonin tauti tai maksatulehdus. Usein aiheuttajaa ei saada tutkittaessa selville; maksasolukko voi olla täysin tuhoutunut, jolloin solunäyte ei paljasta maksan pettämisen syytä. Akuutti maksan vajaatoiminta saattaa aiheuttaa äkillisen maksatuhon lisäksi munuaisten vajaatoimintaa (hepatorenaalinen oireyhtymä) ja vakavia aivo-oireita (hepaattinen enkefalopatia) sekä johtaa hengenvaaralliseen infektioon. Toipumismahdollisuudet ilman maksansiirtoa vaihtelevat paljon maksan pettämisen aiheuttajasta riippuen. Noin 20 % maksansiirroista tehdään Suomessa potilaille, jotka kärsivät akuutista maksan vajaatoiminnasta. Yli puolessa näistä tapauksista maksan pettämisen syytä ei saada selville.Tuntematon äkillinen maksasairaus == Lähteet == Luokka:Maksan sairaudet Luokka:Myrkytykset
Marylandin yliopistojärjestelmä

Marylandin yliopistojärjestelmä eli USM (University System of Maryland) on Marylandin osavaltion julkisten korkeimman tason opetus- ja tutkimuslaitosten yhteenliittymä Yhdysvalloissa. Siihen kuuluu 11 yliopistoa, kaksi tutkimuslaitosta ja kaksi alueellista koulutuskeskusta. USM on 12. suurin vastaavista Yhdysvaltain yliopistoverkostoista. Sen laitoksissa on yhteensä noin 126 000 opiskelijaa. ==Historia== Marylandin yliopistojärjestelmän historia juontaa juurensa sen vanhimmasta yksiköstä, Marylandin yliopistosta Baltimoressa. Vuonna 1807 Baltimoreen perustettiin Yhdysvaltain 5. lääketieteellinen oppilaitos (College of Medicine), ja vuonna 1812 sitä laajennettiin yliopistoksi perustamalla ja liittämällä yhteen kolme muuta collegea, jumaluusopillinen, oikeustieteellinen sekä filosofinen (Arts and Sciences). Vuonna 1920 Marylandin maataloustieteellinen oppilaitos liitettiin Marylandin yliopiston Baltimoren yksikköön. Marylandin yliopistoon liitettiin myös kolme muuta oppilaitosta. Vuonna 1988 perustettiin varsinainen Marylandin yliopistojärjestelmä (aluksi nimellä University of Maryland System), jossa yhdistettiin Marylandin yliopiston viisi kampusta ja 6 osavaltionyliopistoa ja collegea (Bowien, Coppinin, Frostburgin, Salisburyn ja Towsonin osavaltionyliopistot sekä Baltimoren yliopisto). ==Marylandin yliopiston yksiköt== Marylandin yliopistojärjestelmään kuuluu nykyään 11 yliopistoa, kaksi tutkimuslaitosta ja kaksi alueellista koulutuskeskusta: ===Yliopistot=== * Bowien osavaltionyliopisto * Coppinin osavaltionyliopisto * Frostburgin osavaltionyliopisto * Salisburyn yliopisto * Towsonin yliopisto * Baltimoren yliopisto * Marylandin yliopisto, Baltimore * Marylandin yliopisto, Baltimoren piirikunta * Marylandin yliopisto, College Park * Marylandin yliopisto Eastern Shore * Marylandin yliopiston University College ===Tutkimuslaitokset=== * University of Maryland Center for Environmental Science * University of Maryland Biotechnology Institute ===Alueelliset koulutuskeskukset=== * Universities at Shady Grove * University System of Maryland at Hagerstown ==Lähteet== Luokka:Marylandin yliopistot ja korkeakoulut
HMS Manxman (M70)

HMS Manxman (viirinumero M70) Britannian kuninkaallisen laivaston Abdiel- luokan miinalaiva. == Valmistus == Alus tilattiin 23. joulukuuta 1938 osana vuoden 1938 laivasto-ohjelmaa Alexander Stephen and Sonsin telakalta Govanista, missä köli laskettiin 24. maaliskuuta 1939. Alus laskettiin vesille 5. syyskuuta 1940 ja valmistui 20. kesäkuuta 1941.naval-history.net - HMS Manxman == Palvelus == Palvelukseen otettaessa alus liitettiin 1. miinalaivueeseen. Saksan laivaston sukellusveneen U-375 laukaisema torpedo osui 1. joulukuuta 1942 aluksen konehuoneeseen aiheuttaen massiivista tuhoa. Alus hinattiin Gibraltarille ja edelleen Hawthorne Leslien telakalle Newcastleen. Alus palasi palvelukseen huhtikuussa 1945, jolloin se liitettiin Brittiläiseen Tyynenmeren laivastoon. Alus sijoitettiin poistolistalle ja se myytiin romutettavaksi 1971. == Lähteet == * === Viitteet === Luokka:Kuninkaallisen laivaston Abdiel-luokan miinalaivat Luokka:Stephenin valmistamat alukset Luokka:Yhdistyneen kuningaskunnan toisen maailmansodan miinalaivat
USM

USM voi tarkoittaa: * USM, Marylandin yliopistojärjestelmä * USM, Etelä-Mainen yliopisto * USM, thaimaalaisen Samuin lentokentän IATA-koodi * USM, Ultimate Soccer Manager -videopeli * USM, Sains Malaysian yliopisto
Molo (täsmennyssivu)

Molo voi tarkoittaa: * MOLO (), Britteinsaarilla käytetty nimitys matkapuhelinpalveluita myyvästä yrityksestä * Missione mortale Molo 83, italialainen elokuva * molot, etninen ryhmä Sudanissa * molo (kieli), molojen puhuma kieli ==Maantiede== * Molo, kaupunki Kenian länsiosassa * Molo, yksi Iloilo Cityn kuudesta alueesta ==Henkilöt== * John Molo, yhdysvaltalainen rock- ja jazzrumpalisti * Trude von Molo, itävaltalainen näyttelijä * Walter von Molo, saksalainen kirjailija
Saunatonttu

Saunatonttu on suomalaisessa kansanperinteessä tonttu, joka asuu saunassa.Saure 2021, s. 84. Saunatonttua on kuvattu vaihtelevasti mieheksi tai naiseksi, vanhaksi tai nuoreksi, jopa ihmisen ja koiran sekamuodon näköiseksi. Joskus saunatontun on kuvattu vaihtavan ilmenemismuotoaan. Saunatontun on uskottu asuvan saunassa kiukaan ja seinän välisessä pienessä tilassa, joten joskus se on kuvattu pienikokoiseksi.Saure 2021, s. 107–112. Luonteeltaan saunatonttu on yleensä kuvattu hyväntahtoiseksi, hyväsydämiseksi ja hyväntuuliseksi. Saunatontulla on kuitenkin myös vaativa puolensa, ja se saattaa heittäytyä jopa hengenvaaralliseksi. Tämän vuoksi ihmiset ovat pyrkineet olemaan saunatonttunsa kanssa hyvissä väleissä. Saunatonttu pyrkii varmistamaan sen, että saunassa käyttäydytään saunan arvolle sopivalla tavalla. Koska saunatonttu rakastaa rauhaa, saunassa on sen mieliksi pyritty käyttäytymään kuin kirkossa eli välttämään metelöintiä, kiroilua ja riitelyä. Saunassa ei ole myöskään syöty, juopoteltu, virtsattu tai piereskelty. Liian myöhään saunomista on vältetty, etenkin pyhäpäivän aattona. Saunaan on kävelty ryhdikkäästi ja kunnioittavasti, eikä kyyryssä tai vetelästi horjuen. Sisään tultaessa ja poistuttaessa on saunatonttua muistettu tervehtiä ja hyvästellä kunnioittavasti. Saunatontulle on jätetty löylyä ja vihta, ja saunan ovi on suljettu kunnolla, jotta tonttu ei metelöisi koko yötä. Taloon palanneet saunajat ovat tuoneet tontulta terveiset. Satunnaisten kulkijoiden tai muidenkaan ei ole annettu yöpyä saunassa ilman saunatontulta saatua lupaa, sillä saunatonttu pitäisi heidät hereillä koko yön.Saure 2021, s. 84–89. Jos saunatonttua kohdeltiin hyvin, se varmisti saunan toimivuuden, löylyjen puhtauden ja saunojien hyvinvoinnin ja turvallisuuden sekä esti saunaa palamasta. Suuttunut saunatonttu sen sijaan saattoi tehdä monenlaisia pahoja asioita, kuten aiheuttaa häiriöitä, sairauksia, onnettomuuksia ja kuolemia. Tyypillistä suuttuneen saunatontun käyttäytymistä on pitkä ja ankara löylyttäminen. Saunatontun aiheuttamista kuolemantapauksista on raportoitu Suomessa monella paikkakunnalla.Saure 2021, s. 93–105. Saunatontun kerrotaan yleensä muuttaneen uuteen saunaan, kun sellainen on rakennettu vanhan tilalle. Joskus tämä on varmistettu sillä, että uusi sauna on rakennettu osittain vanhan saunan hirsistä tai nurkkakivistä. Joskus on riittänyt vanhan saunan uunin tuhkien siirto uuteen saunaan. Hankalasta saunatontusta on voitu päästä eroon rakentamalla uusi sauna kokonaan uusista osista.Saure 2021, s. 91–92. == Katso myös == * Santtutonttu, saunatonttu Suomen Saunatonttu -kirjassa ==Lähteet== * ===Viitteet=== Luokka:Suomalaiset jumalat ja taruolennot Luokka:Saunakulttuuri
Pili (täsmennyssivu)

Pili voi tarkoittaa: * Pili, liskojumala polynesialaisessa mytologiassa * Pili, kunta Filippiineillä * Pili, nukeilla näytelty tv-sarja Taiwanissa * Pili on myös havaijinkielinen nimi paikalliselle heinälle Heteropogon contortus, jota käytetään majojen rakennukseen.
Mela (täsmennyssivu)

Mela voi tarkoittaa: * Mela, lyhyt leveälapainen airo * Mela, Maatalousyrittäjien eläkelaitos * Mela, neljän Bollywood-elokuvan nimi **Mela (1948) **Mela (1971) **Mela (1980) **Mela (2000) * Mela-festivaali, eteläaasialaisten tapahtumien nimitys ** Kumbh Mela, neljästi 12 vuodessa tapahtuva hindujen pyhiinvaellus *Mela, kunta Korsikassa __NOTOC__ ==Henkilöitä== ===Sukunimenä=== * Aimo Mela (1906–1974), suomalainen kirjailija * Arnaud Méla, ranskalainen Rugby union -pelaaja * Aukusti Juhana Mela (1846–1904), suomalainen luonnontieteilijä * Eino Mela (1881–1950), suomalainen kirjallisuuden suomentaja * Elvi Mela (1887–1969), suomalainen kirjailija * Laura Mela (1964–2009), suomalainen lääkäri ja taidemaalari * Lauri Mela (1903–1987), suomalainen maanviljelijä, opettaja ja koulujohtaja, maanviljelysneuvos * Martti Mela (1933–2005), suomalainen biofyysikko * Matti A. Mela (1918–2000), suomalainen kirjailija * Pomponius Mela (1. vuosisadalla), roomalainen kirjailija ja kartografi ===Etunimenä=== * Mela Lee, yhdysvaltalainen muusikko ja ääninäyttelijä ===Taiteilijanimenä=== * Mela, oik. Jukka Melametsä, suomalainen kitaristi, Problems? -yhtyeen jäsen ==Katso myös== * San Filippo del Mela, kunta Sisiliassa Italiassa == Lähteet ==
Tiina Pystynen

Anna Kristiina (Tiina) Pystynen (s. 11. toukokuuta 1955 Lahti) on kirjailija ja graafikko. Hänet palkittiin vuonna 2010 Suomen sarjakuvaseuran myöntämällä Puupäähatulla. Hänelle myönnettiin valtion ylimääräinen taiteilijaeläke vuonna 2016. Tiina Pystysen puoliso oli sarjakuvapiirtäjä Harri Pystynen. == Teokset == === Proosateokset === * * * * === Esseet === * * === Kuunnelma === * Neljä näkökulmaa seksuaalisuuteen (2001) === Romaani === * === Runot === * ==Lähteet== == Aiheesta muualla == * Tiina Pystynen Kirjasampo * Tiina Pystysen haastattelu Ylen Elävässä arkistossa Luokka:Suomalaiset kuvittajat Luokka:Suomalaiset kirjailijat Luokka:Vuonna 1955 syntyneet Luokka:Elävät henkilöt
Arvosanametsästys

Arvosanametsästys (The Paper Chase) on James Bridgesin ohjaama yhdysvaltalainen elokuva vuodelta 1973. Elokuva perustuu John Jay Osborn Jr:n romaaniin The Paper Chase ja se kertoo Timothy Bottomsin esittämän James T. Hartin ensimmäisestä opiskeluvuodesta Harvardin yliopistossa. Professori Kingsfiediä esitti aikaisemmin paremmin tuottajana tunnettu John Houseman, joka sai roolistaan parhaan miessivuosan Oscar-palkinnon. Houseman näytteli saman roolin myös elokuvaa seuranneessa televisiosarjassa. Brittiläinen Sight & Sound piti uutuuselokuvaa hieman hajanaisena ja ”maidonhaaleana” kuvauksena sovinnaisuuden ja kapinan välillä tasapainoilusta Helsingin Sanomien Petri Immonen harmitteli, että Arvosanametsästys yrittää olla älykästä draamaa, jolle hiljainen huumori loisi henkevyyttä. Hänestä tarina alkaa hyvin mutta alkaa pian polkea paikoillaan niin, että toimivimmat kohtaukset ovat ankaran professori Kingsfieldin luennot. ”Bridges ei hallitse keinoja luoda ihmisten ympärille kehittyvää draamaa tai edes kiinnostavasti vaihtuvia asetelmia.” American Film Institute valitsi elokuvan vuonna 2006 listalleen sadasta kaikkien aikojen innostavimmasta yhdysvaltalaiselokuvasta.AFI’s 100 Most Inspiring Films of All Time, American Film Institute 2006. Viitattu 16.2.2023. == Näyttelijät == == Lähteet == Luokka:Vuoden 1973 yhdysvaltalaiset elokuvat Luokka:Yhdysvaltalaiset draamaelokuvat Luokka:20th Century Foxin elokuvat Luokka:Parhaan miessivuosan Oscar-palkinnon saaneet elokuvat Luokka:Elokuvat koulusta ja koulutuksesta
Huuto pimeydestä

Huuto pimeydestä (Evil Angels tai A Cry in the Dark) on vuonna 1988 ensi- iltansa saanut Fred Schepisin ohjaama australialais-yhdysvaltalainen draamaelokuva. Elokuva perustuu tositapahtumiin ja Meryl Streep esittää siinä Lindy Chamberlainia, jonka vauvaikäinen lapsi katoaa perheen vieraillessa Ayers Rockilla. Hän kertoo nähneensä dingon menneen telttaan, jossa vauva nukkui, mutta lehdistö ja suuri yleisö leimaa Chamberlainin murhaajaksi. Sam Neill näyttelee Lindy Chamberlainin aviomiestä Michaelia. Streep sai roolistaan parhaan naisnäyttelijän palkinnon Cannesin elokuvajuhlilla ja oli ehdolla Oscar-palkinnon saajaksi. ==Vastaanotto== Video-oppaassa'' vuodelta 1995 Bello Romano antoi elokuvan Suomessa julkaistulle VHS-kasettiversiolle kolme tähteä viidestä, mikä teoksen mukaan vastaa sanallista arviota ”hyvä”. Hän arvosti Streepin näyttelijäntyön ohella elokuvan dokumenttimaista tyyliä. == Aiheesta muualla == * == Lähteet == Luokka:Vuoden 1988 yhdysvaltalaiset elokuvat Luokka:Vuoden 1988 australialaiset elokuvat Luokka:Oikeussalidraamat Luokka:Tositapahtumiin perustuvat elokuvat Luokka:Fred Schepisin ohjaamat elokuvat Luokka:Cannon Groupin elokuvat
Nuoruuden suloinen lintu

Nuoruuden suloinen lintu (Sweet Bird of Youth) on Richard Brooksin ohjaama yhdysvaltalainen elokuva vuodelta 1962. Elokuva pohjautuu Tennessee Williamsin näytelmään. Elokuvassa Paul Newman esittää Chance Waynea, joka tapailee Geraldine Pagen esittämää entistä filmitähteä Alexandra Del Lagoa, edistääkseen omaa näyttelijänuraansa. Korruptoitunutta poliitikkoa Tom Finleytä esittänyt Ed Begley sai roolistaan parhaan miessivuosan Oscar- palkinnon. == Näyttelijät == == Lähteet == Luokka:Vuoden 1962 yhdysvaltalaiset elokuvat Luokka:Yhdysvaltalaiset draamaelokuvat Luokka:Richard Brooksin ohjaamat elokuvat Luokka:Yhdysvaltalaiset näytelmiin perustuvat elokuvat Luokka:Parhaan miessivuosan Oscar-palkinnon saaneet elokuvat Luokka:Metro- Goldwyn-Mayerin elokuvat
Sudenpesä (vuoden 1948 elokuva)

Sudenpesä (Pitfall) on André de Tothin ohjaama yhdysvaltalainen film noir -elokuva vuodelta 1948. Dick Powell esittää elokuvassa naimisissa olevaa vakuutusvirkailija John Forbesia, joka varastettua tavaraa etsiessään ajautuu suhteeseen Lizabeth Scottin esittämän pankkiryöstäjän tyttöystävän Mona Stevensin kanssa. == Roolit == == Lähteet == == Aiheesta muualla == * * Luokka:Vuoden 1948 yhdysvaltalaiset elokuvat Luokka:Yhdysvaltalaiset mustavalkoelokuvat Luokka:Film noir -elokuvat Luokka:Yhdysvaltalaiset romaaneihin perustuvat elokuvat
Xu Yuhua

Xu Yuhua (, s. 29. lokakuuta 1976 Jinhua, Kiinan kansantasavalta) on kiinalainen shakin suurmestari ja naisten maailmanmestari vuodelta 2006. Xun uran ensimmäisiä kohokohtia oli naisten Aasian mestaruus 1998, joka toi hänelle naisten suurmestarin arvon. Vuonna 2000 hän voitti ensimmäisen FIDE:n World Cupin Shenyangissa, Kiinassa kukistettuaan finaalissa ukrainalaisen Natalia Zhukovan. 2002 lokakuussa Intian Hyderabadissa Xu voitti World Cupin toistamiseenhttp://ratings.fide.com/tournament_report.phtml?event16=23164, finaalivastustajan ollessa tuleva maailmanmestari, Bulgarian Antoaneta Stefanova. Naisten maailmanmestaruus tuli 2006 voitolla maaliskuun finaalissa Jekaterinburgissa, Venäjällä järjestetyssä MM-turnauksessa venäläisestä Alisa Galliamovasta. Se toi Xulle myös suurmestarin arvon. Pekingin olympialaisissa 2008 Xu sai yhtenä kuljettaa olympiasoihtua. Mestaruuden Xu menetti seuraajalleen Aleksandra Kostenjukille samana vuonna 2008. Viimeksi lokakuussa 2009 Xu voitti naisten FIDE Grand Prix -turnauksen Kiinan Nanjingissahttp://www.chessbase.com/newsdetail.asp?newsid=5825. Syyskuun 2009 listalla Xun Elo-luku oli 2485, joka sijoitti hänet naisissa 20. tilalle. Hänen paras lukunsa on 2517 heinäkuulta 2007. ==Katso myös== * Luettelo naisten maailmanmestareista shakissa ==Lähteet== * * * FIDE:n pelaajakortti. Viitattu 24.10.2009 * ===Viitteet=== Luokka:Kiinalaiset shakinpelaajat Luokka:Shakin naisten maailmanmestarit Luokka:Shakin suurmestarit Luokka:Vuonna 1976 syntyneet Luokka:Elävät henkilöt
Mikko Salo (urheilija)

Mikko Antero Salo (s. 30. elokuuta 1979 Pori) on suomalainen CrossFitin maailmanmestari vuodelta 2009 ja entinen jalkapalloilija. Jalkapallourallaan Salo pelasi 97 Veikkausliiga-ottelussa. Hänen edustamiaan seuroja ovat olleet Tampere United, FC Lahti ja FC Jazz. Salo on siviiliammatiltaan paloesimies. Salo löysi CrossFit:n 2007 ammattinsa myötä. Salo on ensimmäinen eurooppalainen The CrossFit Games -kilpailun eli CrossFitin maailmanmestaruuden voittanut henkilö. Virallinen titteli ”Fittest Man on Earth” (Maailman kovakuntoisin mies). Hänen Cooper-testituloksensa on 3 700 metriä, leuanvetoennätyksensä 79 toistoa (kippileukoja ) ja maastavetoennätyksensä 255 kiloa. == Lähteet == Luokka:Suomalaiset jalkapalloilijat Luokka:Vuonna 1979 syntyneet Luokka:Elävät henkilöt
Soi laulu kaunehin

Soi laulu kaunehin on suomalaisen laulaja Erkki Junkkarisen kokoelma-albumi vuodelta 2009. ==Kappaleet== # Hopeahääpäivänä # Luonasi # Takkavalkea palaa # Olit ystävä vain # Tuhlaajapoika # Kellon alla # Muisto sinusta # Suvivalssi # Uinu pikkumies # Sua suojaan aina # Tavallinen tarina # Nyt kuljen yksin # Kun yö on meidän # Valan lemmestäin vannoin # Rantalaineita # Liekki yössä # Soita mustalainen # Tuntematon ystäväni # Voi aatos luokses lentää # Suo hymy toisillekin # Surun kukka # Soi laulu kaunehin # La paloma # Kitaraserenadi # Pohjolan tähtien alla # Vain kuljet mustalainen # Koti-ikävä Luokka:Vuoden 2009 kokoelma-albumit Luokka:Erkki Junkkarisen albumit
Sointu (nimi)

Sointu on suomalainen etunimi, joka perustuu musiikkitermiin sointu. Sointu on sekä miehen että naisen etunimi, joka on 1900-luvun alusta vuoden 2019 loppuun mennessä annettu Digi- ja väestötietoviraston tietojen mukaan noin 2 395 naiselle ja noin 140–150 miehelle. Soinnun nimipäivä on 25. lokakuuta. Almanakassa se on ollut vuodesta 1929. == Tunnettuja Sointuja == * Sointu Angervo (s. 1941), näyttelijä, ohjaaja, teatterinjohtaja ja kirjailija * Sointu Borg (s. 1992), yrittäjä ja televisioesiintyjä * Sointu Huuskonen (1937–2023), pasunisti ja orkesterimuusikko * Sointu Kouvo (1916–1991), näyttelijä == Lähteet == Luokka:Etunimet
Sointu (täsmennyssivu)

Sointu tarkoittaa seuraavia: * Sointu, musiikkitermi, kolmen tai useamman eri korkuisen sävelen samanaikaisesti muodostama ääni * Sointu, suomalainen miehen ja naisen etunimi * Sointu, Turkuun vuonna 1938 perustettu äänilevytehdas * Hotelli Sointu, YLE TV1:n musiikkiohjelma vuosina 2000–2001 * Sointu, sukunimenä: ** Jaakko Sointu (1912–1978), metsäneuvos ** Matias Sointu (s. 1990), suomalainen jääkiekkoilija.
Kuopion Nuorisokuoro

Kuopion Nuorisokuoro on kuopiolainen sekakuoro, joka on suunnattu 14–24-vuotiaille nuorille. Toimintansa syksyllä 2005 aloittaneen kuoron taiteellisena johtajana on toiminut alusta asti Jussi Mattila. Kuopion Nuorisokuoro pääsi 24.10.2009 yleisön äänillä Suomen paras kuoro -TV-ohjelman finaaliin. Yleisö äänesti kuoron myös kilpailun voittajaksi. Vuonna 2010 Kuopion Nuorisokuoro osallistui Suomen lääkäriliiton Hei Kuule Suomi- kiertueelle, jossa Ultra Bra-yhtyeen musiikkia esittivät Sinfoniaorkesteri Tahdistin, kapellimestarinaan Harri Hyppölä, solisteina PMMP-yhtyeen Mira Luoti ja Paula Vesala. Pianoa kiertueella soitti Ultra Bra -säveltäjä Kerkko Koskinen. Vuonna 2011 Kuopion Nuorisokuoro aloitti yhteistyön oopperalaulaja Jorma Hynnisen kanssa Spirituals-konserttien merkeissä. Konserteissa toisena solistina kuultiin Jorma Hynnisen tytärtä Ursulaa, pianossa Ilmari Räikköstä. Yhteistyö eteni äänilevylle saakka - keväällä 2012 julkaistiin Deep River- niminen äänite kuoron omakustanteena. Vuoden 2012 keväällä Kuopion Nuorisokuoro liittyi mukaan Kerkko Koskisen suurkokoonpanoon, joka kantoi nimeä Kerkko Koskinen Kollektiivi. Äänite valmistui kesällä 2012 ja levynjulkaisukonsertti pidettiin Helsingin Juhlaviikkojen yhteydessä Huvilateltassa. Yhtye konsertoi harvakseltaan, merkittävimmät muut esiintymiset olivat 2013 Tavastian konsertti, jolla juhlistettiin kultalevymyyntiä, sekä esiintyminen Ruisrockin rantalavalla. Joulukuussa 2012 Kuopion Nuorisokuoro piti yhteiskonsertin lauluyhtye The Kings Singersin kanssa Kuopion TuomiokirkossaHistoria. Kuopion nuorisokuoro. Web Archive 2014.. Syksyllä 2013 Yle Klassinen valitsi Kuopion Nuorisokuoron Yleisradion vuoden nuorisokuoroksi.Kuopion nuorisokuoro on Ylen Vuoden nuorisokuoro Kuoron joulukonsertti radioitiin suorana Kuopion Pyhän Johanneksen kirkosta 1. adventtina 2013 == Lähteet == Luokka:Kuopion musiikki Luokka:Suomalaiset nuorisokuorot
Pomponius Mela

Pomponius Mela (ensimmäinen vuosisata) oli roomalainen kartografi. Hän oli syntynyt Etelä-Hispaniassa. Nimi Pomponius kertoo, että hän kuului tunnettuun roomalaiseen plebeijisukuun, johon kuuluivat myös Ciceron ystävä Pomponius Atticus sekä kirjailija Publius Pomponius Secundus. Muita on mainittu Tacituksen Annaaleissa. Jotkut ovat olettaneet, että hän on sama kuin Seneca vanhemman poika Lucius Annaeus Mela eli filosofi Seneca nuoremman veli. Hänen pääteoksensa De situ orbis on luultavasti noin vuodelta 43–44, kun Claudius oli vallannut Britannian. Se ilmestyi 1471. Teos on ilmestynyt myös nimellä De chorographia, ja pieniä eroja lukuun ottamatta ne ovat suurin piirtein samanlaisia. Teoksessa De chorographia Skandinavia on nimetty latinaksi "Scadinaviaksi",Pomponius Mela: De chorographia, Liber tertius mutta teoksessa De situ orbis nimellä "insula Codanonia" (lat., ”Codanonian saari”). Jordanes sanoo lukeneensa teoksen kirjoittaessaan Geticaa. == Lähteet == * === Viitteet === == Aiheesta muualla == * Pomponius Mela: De chorographia * Pomponius Mela Wales Swansean yliopisto * Rekonstruktio Pomponius Melan maailmankartasta Luokka:Roomalaiset kartografit Luokka:Roomalaiset kirjailijat
Jussi Mattila

Jussi Mattila on suomalainen kuoronjohtaja. Hän on työskennellyt freelancer- muusikkona ja -toimittajana vuodesta 1998. Aiemmin Mattila on toiminut myös kanttorina ja soitonopettajana. Nykyään hän johtaa useita kuoroja, kuten Kuopion Nuorisokuoroa. Mattilan johtama Kuopion Nuorisokuoro voitti Suomen paras kuoro -tittelin 2009.Lauluenergiaa . Valomerkki-lehti 2011. Viitattu 10.7.2016. == Lähteet == Luokka:Suomalaiset kuoronjohtajat Luokka:Syntymävuosi puuttuu Luokka:Elävät henkilöt
Kelli

Kelli voi tarkoittaa: * Kelli, kylä Amyntaion kunnassa Kreikassa ==Henkilöitä== * Kelli Garner, yhdysvaltalainen näyttelijä * Kelli Kuehne, yhdysvaltalainen ammattilaisgolffari * Kelli McCarty, yhdysvaltalainen näyttelijä ja malli * Kelli O'Hara, yhdysvaltalainen näyttelijä ja laulaja * Kelli White, yhdysvaltalainen pikajuoksija * Kelli Williams, yhdysvaltalainen näyttelijä * Keri Kelli, kitaristi
Thames House

Thames House on toimistorakennus Millbankin ja Horseferry Roadin kulmassa City of Westminsterissä, Lontoossa. Thames House sijaitsee Thamesin pohjoisrannalla muutaman sadan metrin päässä Westminsterin palatsista. Se on ollut MI5:n päämaja vuodesta 1994. Thames Housen suunnitteli sir Frank Baines ja rakensi John Mowlem & Co vuosina 1929–1930. Rakennuksessa ovat toimineet Imperial Chemical Industries ja kaivosyhtiö Inco. Rakennus siirtyi Britannian hallitukselle 1980-luvun lopulla. Tuolloin siinä oli energiaministeriön tiloja.Smith 2013, 117 Thames Housesta tehtiin MI5:n päämaja laajojen korjaus- ja muutostöiden ja lisärakennuksen rakentamisen jälkeen vuonna 1994. == Lähteet == * === Viitteet === == Aiheesta muualla == Luokka:Grade II -luokan rakennukset City of Westminsterissä Luokka:Yhdistyneen kuningaskunnan hallintorakennukset
Japaninnokkavarpunen

Japaninnokkavarpunen (Eophona personata) on Itä-Aasiassa tavattava peippoihin kuuluva varpuslintu. Laji on Ayaben ja Fukuchiyaman kaupunkien tunnuslintu. == Koko ja ulkonäkö == Japaninnokkavarpunen on pituus noin 23 senttimetriä, ja sen siipien kärkiväli on noin 33 senttimetriä. Selästään ja vatsastaan japaninnokkavarpunen on ruskehtavan harmaa. Vatsan väri on siipien alla valkoinen. Lajin päälaki ja naaman höyhenet ovat väriltään mustat. Myös pyrstö ja siivet ovat mustat. Siivissä on valkoinen juova. Linnun nokka on suurikokoinen, tukevarakenteinen ja väriltään keltainen. == Levinneisyys ja elinympäristö == Japaninnokkavarpusta tavataan Japanissa, Siperiassa Ussuri- joen lähistöllä ja Kiinassa. Lajin elinympäristöä ovat vuoristometsien reunamaat sekä pensaikkoiset alueet. Laji oleskelee yleensä puiden latvoissa. Japaninnokkavarpunen on tavattu kerran Suomessa, 26. toukokuuta 2002 Haapajärvellä. Lintu oli kuitenkin erittäin todennäköisesti häkkikarkulainen. Japaninnokkavarpusen ravinto koostuu siemenistä, marjoista sekä hedelmistä. Lajin pesimäkausi on heinäkuussa. == Lähteet == Luokka:Peipot
Takapihan tavikset

__NOTOC__ Takapihan tavikset on Ellan ja Aleksin neljäs lastenalbumi, jonka levy-yhtiö Warner Music Finland julkaisi 21. syyskuuta 2009. Levyllä vierailevat muun muassa Kristiina Brask (kappaleessa Varis Hilton), Timo Kotipelto (Ronnie James Biojäteastia), Jippu (Kreivitär af Ghan) ja Johanna Kurkela kappaleessa Satakieli. Albumi ylsi Suomen virallisen listan sijalle 37. == Kappaleet == # # # # # # # # # # # # # == Arvostelut == * Dome.fi: Dome.fi: Levyarvio * Rumba: ristiriitainenRumba: Levyarvio == Lähteet == Luokka:Vuoden 2009 albumit Luokka:Ellan ja Aleksin albumit
Bill Chadwick

William Leroy Chadwick (10. lokakuuta 1915 New York, Yhdysvallat – 24. lokakuuta 2009) oli yhdysvaltalainen jääkiekkoerotuomari ja -toimittaja, joka on valittu Hockey Hall of Fameen. Chadwick aloitti jääkiekkouransa high schoolissa. Hän pelasi nuorena myös baseballia, jossa voitti kaupungin mestaruuden 1933. High schoolin jälkeen Chadwick jatkoi jääkiekkouraansa Fordhamin yliopistossa. Hän pelasi New Yorkin alueen amatöörisarjassa, Metropolitan Amateur Hockey Leaguessa. Vuonna 1935 Chadwick sai kiekon oikeaan silmäänsä. Hän joutui olemaan viikon silmäsairaalassa, mutta silmän näkökykyä ei pystytty pelastamaan. Chadwick jatkoi jääkiekkouraansa New York Roversissa, vaikka toinen silmä oli sokeutunut. Kuitenkin Eastern Hockey League -sarjan ottelussa kaudella 1936–1937 hän sai vastustajan lavan suoraan vasemman silmänsä viereen. Vamma ei ollut vakava, mutta se sai Chadwickin lopettamaan uransa. Maaliskuussa 1937 Chadwickia pyydettiin tuomaroimaan Roversien ottelu EHL:ssä, kun tuomari Ray Levis oli jäänyt lumimyrskyyn. NHL:n komissaari Frank Calder pyysi Chadwickiä aloittamaan NHL-uransa linjatuomarina vuonna 1939. Chadwickistä tuli ensimmäisen Yhdysvalloissa syntynyt tuomari. Vuoden päästä hän siirtyi päätuomariksi. Chadwick tuomaroi NHL:ssä vuoteen 1955 saakka. Hän vihelsi yli tuhannessa ottelussa ja oli mukana Stanley Cupin pudotuspeleissä 1939–1955. Chadwick tunnetaan tuomarointiuraltaan erityisesti käsimerkeistään. Hän rupesi käyttämään ensimmäisenä tuomarina käsimerkkejä selvittääkseen yleisölle jäähyn syytä. Chadwick esimerkiksi otti ranteestaan kiinni, kun vihelsi kiinnipitämisjäähyn. Hän aloitti tapansa 1943–1944. NHL virallisti käsimerkit 1956, vuosi Chadwickin lopettamisen jälkeen. Tuomariuransa jälkeen Chadwick toimi hetken yritysmaailmassa, mutta päätyi pian New York Rangersin otteluiden selostajaksi radioon Marv Albertin pariksi. Vuodesta 1972 vuoteen 1987 hän selosti otteluita televisiossa Jim Gordonin kanssa. He olivat New Yorkin alueen suosituimpia televisiokasvoja. Chadwick on valittu uransa ansiosta Hockey Hall of Fameen 1964 ja United States Hockey Hall of Fame 1974. Lisäksi hän sai Lester Patrick Trophyn 1975. == Lähteet == Luokka:Yhdysvaltalaiset jääkiekkotuomarit Luokka:Yhdysvaltalaiset urheiluselostajat Luokka:Hockey Hall of Fame Luokka:Vuonna 1915 syntyneet Luokka:Vuonna 2009 kuolleet
HMS Manxman (1916)

HMS Manxman oli Britannian kuninkaallisen laivaston vesilentokoneiden emälaiva. Alus valmistettiin Midland Railway Companylta vuonna 1915 lunastetusta matkustajalautasta SS Manxmanista, joka oli ollut linjalla Heyshamistä Douglasiin.Conway's s. 69 Amiraliteetti osti aluksen vuoden 1915 lopulla ja siirsi sen Chathamin telakalle muutettavaksi vesilentokoneiden emälaivaksi. Alukselle rakennettiin kaksi hangaaria sekä lentoonlähtöalusta. == Palvelus == Alus liitettiin palvelukseen otettaessa Suureen laivastoon Rosythiin, josta se siirrettiin lokakuussa 1917 Välimeren laivastoon. Alus poistettiin palveluksesta joulukuussa 1919, minkä jälkeen se myytiin vuonna 1920 Isle of Man Steam Packet Companylle nimellä SS Caduceus. Alus palasi laivastopalvelukseen toisessa maailmansodassa nimellä HMS Caduceus. Sitä käytettiin tutkaoperaattoreiden koulutusaluksena. == Lentokalusto == Aluksella operoivat seuraavat lentokoneet: *tammikuussa 1917: Sopwith Baby -kellukekoneet *1917: Sopwith Pup *1918: Sopwith Camel *1918: Short 184 ==Lähteet== * * === Viitteet === Luokka:Kuninkaallisen laivaston vesilentokoneiden emälaivat Luokka:Vickersin valmistamat alukset Luokka:Yhdistyneen kuningaskunnan ensimmäisen maailmansodan vesilentokoneiden emälaivat
Taave Junnila

Taavetti (Taave) Ananias Junnila (vuoteen 1890 Yli-Maakala, 27. maaliskuuta 1869 Mouhijärvi – 29. tammikuuta 1943 Tyrvää) oli suomalainen maanviljelijä, kunnallisneuvos ja poliitikko. Hän vaikutti Suomalaisessa puolueessa ja Kansallisessa kokoomuksessa. Hänen vanhempansa olivat Taavetti Ananias Yli- Maakala ja Anna Katrina Junnila. Puoliso oli vuodesta 1890 Matilda Pantti. Junnila valittiin eduskuntaan vuoden 1908 vaaleissa. Hän uusi paikkansa kolmesti ja päätti työnsä kansanedustajana talvella 1914. Takaisin eduskuntaan, Kokoomuksen edustajaksi Junnila nousi 1922 ja hän oli eduskunnassa aina vuoteen 1936. Presidentin valitsijamies hän oli 1925, 1931 ja vielä jätettyään eduskunnan 1937 ja 1940. Junnila johti Kokoomuksen eduskuntaryhmää 1933–1936. ==Lähteet== * Kokoomusbiografia ==Aiheesta muualla== * Luokka:Kansanedustajat Luokka:Suomalaisen puolueen poliitikot Luokka:Kansallisen Kokoomuksen poliitikot Luokka:Turun läänin pohjoinen vaalipiiri Luokka:Suomalaiset pankinjohtajat Luokka:Vuonna 1869 syntyneet Luokka:Vuonna 1943 kuolleet
Olavi Nikkilä

Olavi Allan Nikkilä (12. huhtikuuta 1922 Sääksmäki – 15. kesäkuuta 2014 Sääksmäki, ValkeakoskiAamulehti 15.8.2014, s. B11) oli suomalainen maanviljelysneuvos ja poliitikko. Hänen puolueensa oli Kansallinen Kokoomus. Nikkilän vanhemmat olivat maanviljelijä Väinö Ilmari Nikkilä ja Fanny Erika Seppälä. Hänen puolisonsa oli Sisko Marjatta Laaksonen vuodesta 1950 alkaen. Pariskunnalla on kolme lasta. Nikkilä syntyi Rantoon Nikkilässä 12. huhtikuuta 1922. Hän kävi oppikoulun Toijalan yhteiskoulussa. Jatkosotaan Nikkilä lähti vapaaehtoisena 19 vuoden iässä. Agronomiksi hän valmistui vuonna 1948. Nikkilä toimi Päivölän maatalousoppilaitoksen johtajana vuosina 1955–1985 ja kansanedustajana ja viljeli samanaikaisesti kotitilaansa Rantoolla. Nikkilä nousi eduskuntaan vuoden 1966 eduskuntavaaleissa. Hän toimi kansanedustajana yhteensä neljä vaalikautta vuosina 1966–1975 ja 1979–1983. Hän ehti toimia myös Kokoomuksen eduskuntaryhmän puheenjohtajana sekä presidentin valitsijamiehenä 1968, 1978 ja 1982. Luottamustehtäviä Nikkilällä oli muun muassa Kansaneläkelaitoksen hallituksessa ja Valmetin hallintoneuvostossa. Nikkilä toimi Sääksmäen kunnanvaltuuston puheenjohtajana, kun Sääksmäen silta valmistui vuonna 1963, ja kun Sääksmäen valtuusto hyväksyi Sääksmäen ja Valkeakosken kuntaliitoksen. Nikkilä toimi vielä Valkeakosken kaupunginvaltuustossa vuodet 1973–1982 ja kaupunginhallituksessa 1983–1986. ==Lähteet== * Kokoomusbiografia * * === Viitteet === Luokka:Maanviljelysneuvokset Luokka:Kansanedustajat Luokka:Kansallisen Kokoomuksen poliitikot Luokka:Sääksmäen kunnanvaltuutetut Luokka:Valkeakosken kaupunginvaltuutetut Luokka:Hämeen vaalipiiri Luokka:Suomen oppilaitosten rehtorit Luokka:Vuonna 1922 syntyneet Luokka:Vuonna 2014 kuolleet
Journal of High Energy Physics

Journal of High Energy Physics (JHEP) on kansainvälinen vertaisarvioitu tieteellinen verkkojulkaisu, jonka omistaa Scuola Internazionale Superiore di Studi Avanzati (SISSA) ja julkaisee Institute of Physics Publishing (IOP Publishing). Julkaisun artikkelit ovat saatavilla .pdf- ja .ps- tiedostomuodoissa. JHEP perustettiin vuonna 1997. JHEP:n julkaisut sisältävät artikkeleita korkeaenergiafysiikan alueilta: * Törmäytinfysiikka * Maanalainen fysiikka * Kvanttikenttäteoria * Mittakenttäteoriat * Symmetriat * Säieteoria * Yleinen suhteellisuusteoria ja gravitaatio * Supersymmetria * Fysiikan matemaattiset menetelmät * Ratkaistavissa olevat mallit * Astrohiukkaset * Tilastolliset kenttäteoriat * Heikoimmat vuorovaikutukset * Vahvimmat vuorovaikutukset * Fenomenologia == Lähteet == Luokka:Fysiikkalehdet
Mark Feehily

Mark Michael Patrick Feehily (s. 28. toukokuuta 1980 Sligo, Irlanti) on irlantilaisen poplauluryhmä Westlifen jäsen. Hän johtaa laulua usein Shane Filanin kanssa. Feehilyllä on kaksi nuorempaa veljeä, Barry (s. 1985) ja Colin (s. 1989). Heidän vanhempansa ovat Marie ja Oliver Feehily. Ennen Westlifea Mark, Shane Filan ja Kian Egan kuuluivat yhtyeeseen nimeltä IOU, jossa Mark kirjoitti osittain kappaleet Everlasting Love ja Together Girl Forever. Mark on kirjoittanut muun muassa seuraavat kappaleet yhdessä yhtyeen muiden jäsenten kanssa: * Imaginary Diva * Reason For Living * Crying Girl * You Don't Know * Never Knew I Was Losing You * Where We Belong * Singing Forever * I Won't Let You Down * You See Friends (I See Lovers) * I'm Missing Loving You * Miss You When I'm Dreaming == Yksityiselämä == Feehily kertoi olevansa homoseksuaali The Sun -lehden haastattelussa ja julkisti pitkäaikaisen suhteensa Kevin McDaidiin, entisen englantilaisen poikabändin V:n jäseneen. Haastattelussa hän sanoi: "Seksuaalisuuteni ei rajoita minua ihmisenä, mutta kenelle tahansa on suuri asia olla siitä avoin. Se muutti elämäni täysin ja tunnen oloni paljon onnellisemmaksi ja helpommaksi." Ennen tätä Feehily ei ollut puhunut avoimesti yksityiselämästään. Myöskään yhtyeen manageri Louis Walsh ei tiennyt Feehilyn seksuaalisesta suuntautumisesta valitessaan tämän bändiin. Mark ja Kevin ovat tapailleet vuodesta 2005 asti tavattuaan Cheerios ChildLine -konsertissa Irlannissa. Pariskunta asuu yhdessä. Luokka:Irlantilaiset laulajat Luokka:Vuonna 1980 syntyneet Luokka:Elävät henkilöt
Rhyl

Rhyl () on kylpylä- ja yliopistokaupunki Cardiganinlahden rannalla Walesissa. on kaupunki Denbighshiressä Walesin pohjoisrannikolla. Rhyl on ollut pitkään suosittu rantalomakohde. Matkailuperinne ulottuu aina Viktoriaaniselle ajalle, jolloin se tunnettiin eleganttina yläluokan kohteena. Toisen maailmansodan jälkeen seudun luonne on muuttunut huomattavasti lähimmistä suurkaupungeista saapuneiden turistien johdosta. Se oli pahasti rappeutunut 1990-luvulle tultaessa, mutta sen jälkeen aluetta on uudistettu merkittävin investoinnein. Kaupungin asukasluku oli vuonna 2001 hieman alle 25 000 henkeä. == Kuvia == Tiedosto:Rhyl Pavilion - panoramio.jpg Tiedosto:Rhyl East Parade clock tower.jpg Tiedosto:Sun Centre, Rhyl - geograph.org.uk - 555133.jpg == Lähteet == == Aiheesta muualla == Luokka:Denbighshire Luokka:Walesin kunnat